Diari Oficial de la Generalitat Valenciana


Sumari del DOGV 7899, del 19-10-2016 (2016/8177)

ACORD de 7 d'octubre de 2016, del Consell, de modificació de la composició del Consell de Participació prevista en l'Acord de 5 d'octubre de 2007, pel qual va ser declarat paratge natural municipal l'enclavament denominat Sant Miquel, en el terme municipal de Vilafamés.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7899

Data del DOGV
:   19-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8177


Data del document
:   07-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Vilafamés

ACORD de 7 d'octubre de 2016, del Consell, de modificació de la composició del Consell de Participació prevista en l'Acord de 5 d'octubre de 2007, pel qual va ser declarat paratge natural municipal l'enclavament denominat Sant Miquel, en el terme municipal de Vilafamés. [2016/8177]  
Per Acord del Consell de 5 d'octubre de 2007, publicat en el Diari Oficial de la Comunitat Valenciana número 5617, d'11 d'octubre, va ser declarat paratge natural municipal l'enclavament denominat Sant Miquel, en el terme municipal de Vilafamés.  
L'apartat sisé de l'acord esmentat estableix la creació, composició i funcions del Consell de Participació del paratge natural municipal Sant Miquel, com a òrgan col·legiat de caràcter consultiu, amb la finalitat de col·laborar en la gestió i canalitzar la participació dels propietaris i interessos socials i econòmics afectats, amb participació de l'Ajuntament de Vilafamés.  
L'apartat sisé, subapartat 2, últim paràgraf, disposa que «l'ajuntament podrà proposar la modificació de la composició del Consell de Participació per a donar cabuda a uns altres representants de col·lectius amb interessos en el paratge natural municipal. La modificació de la composició del Consell de Participació haurà de ser aprovada per acord del Consell.»  
En la regulació actual s'hi assignen dos representants a l'Ajuntament de Vilafamés ?apartat sisé, 2.a)- el qual ha proposat incrementar-ne un més, tot i fent ús de la previsió de l'acord.  
Per una altra banda, l'apartat sisé, 2.d) fa referència a un representant de la Generalitat, amb menció expresa a la denominació de la conselleria competent en aquell moment, per la qual cosa convé substituir-la per una menció genèrica a la conselleria competent per raó de la matèria.  
Per tot això, a iniciativa de l'Ajuntament de Vilafamés, i a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, en la reunió del dia 7 d'octubre de 2016,  
  
  
  
ACORDA  
  
Primer. Objecte  
Modificar els apartats sisé.2.a) i d) de l'Acord de 5 d'octubre de 2007, del Consell, pel qual va ser declarat paratge natural municipal l'enclavament denominat Sant Miquel, en el terme municipal de Vilafamés, que quedaran redactats com segueix:  
a) Tres persones en representació de l'Ajuntament de Vilafamés, designades per aquest, una de les quals actuarà com a secretària del Consell de Participació.  
d) Una persona en representació de la direcció general amb competències en matèria de medi natural, adscrita als serveis territorials en Castelló de la conselleria amb competències en matèria de medi ambient.  
  
Segon. Execució i desplegament  
S'autoritza la persona titular de la conselleria amb competències en matèria de medi ambient perquè, en el marc de les seues competències, dicte les disposicions necessàries per a l'execució i el desplegament del present acord.  
  
Tercer. Entrada en vigor  
Aquest acord produirà efectes a partir de l'endemà de la publicació en el Diari Oficial de la Comunitat Valenciana.   
  
València, 7 d'octubre de 2016  
  
La consellera secretària,  
MÓNICA OLTRA JARQUE